अगर उपरोक्त तीनों उपहारों को हम सही ढंग से समझ लेते हैं तो हमारे लिये मुक्ति का मार्ग प्रशस्त हो जाता है। शंकर के अनुसार, ज्ञान मुक्ति का साधन तो अवश्य है परन्तु इसके साथ-साथ कतिपय गुणों का होना भी जरूरी है। उनके अनुसार किताबें ईश्वर को प्राप्त नहीं करा सकतीं, पर वे अज्ञान का नाश अवश्य करती हैं अर्थात् सच्चे आत्मज्ञान के लिये सिर्फ पुस्तकें पर्याप्त नहीं हैं बल्कि प्रभु भक्ति और स्मरण भी जरूरी है। इसी को ध्यान में रखते हुए शंकर ने लिखा- ‘भज गोविन्दम्, भज गोविन्दम्, भव गोविन्दम् मूढमते।’ शंकर ने अनेक ग्रंथों की रचना की परन्तु इसके साथ-साथ अपने स्वयं के जीवन से हमें यह भी सिखाया कि मुक्ति के लिये भक्ति और कर्मयोग भी आवश्यक है।